钦定古今图书集成/明伦汇编/皇极典/第231卷 > 易经 > 《乾卦》
## 钦定古今图书集成/明伦汇编/皇极典/第231卷 > 易经 > 《乾卦》

《彖》曰：“大哉乾元，万物资始，乃统天。云行雨施，品物流
形。大明终始，六位时成。时乘六龙以御天。”

〈本义〉“始”，即元也。终，谓贞也。不终则无始，不贞则无以为元也。此言圣人大明乾道之终始，则见卦之六位，各以时成，而乘此六阳，以行天道，是乃圣人之“元亨”也。

乾道变化，各正性命。保合大和，乃利贞。首出庶物，万
国咸宁。

〈程传〉天为万物之祖，王为万邦之宗。乾道首出庶物而万汇亨，君道尊临天位而四海从。王者体天之道，则万国咸宁也。〈本义〉圣人在上，高出于物，犹乾道之变化也。“万国各得其所而咸宁，犹万物之各正性命而保合大和也。”此言圣人之“利贞”也。盖尝统而论之，元者物之始生，亨者物之畅茂，利则向于实也，贞则实之成也，实之既成，则其根蒂脱落，可复种而生矣。此四德之所以循环而无端也。然而四者之间，生气流行，初无间断，此元之所以包四德而统天也。其以圣人而言，则孔子之意，盖以此卦为圣人得天位、行天道、而致太平之占也。

《象》曰：天行健，君子以自彊不息。

〈程传〉乾道覆育之象，至大，非圣人莫能体，欲人皆可取法也，故取其“行健”而已。至健固足以见天道也。君子以“自彊不息”，法天行之健也。

《文言》曰：元者，善之长也。亨者，嘉之会也。利者，义之和
也，贞者，事之干也。

〈大全〉平庵项氏曰：“在事之初，为元善之众盛而嘉，众得其宜为义，义所成立为事，一理而四名也。”　临川吴氏曰：“夫子于此释‘元亨利贞’四字，而分为四德，后人因以配春夏、秋、冬，仁义、礼、智，皆推广而言之也。”

“君子体仁”，足以长人。

〈程传〉“体法于‘《干》’”之“仁”，乃为“君长”之道，足以长人也。“体仁”，体元也。〈大全〉进斋徐氏曰：“体者，以身法之也。仁乃天地生物之心，君子能体之以身，则念念皆仁，而有博施济众之功，故足以长人。”如“克长”“克君之类是也。”　广平游氏曰：“仁为众善之首，故足以长人，犹万物发育乎春，而震为长子也。”

嘉会足以合礼。

〈程传〉得“会通”之嘉，乃合于礼也。不合礼则非理，岂得为嘉。非理安有“亨”乎。

利物足以和义。

〈程传〉和于义，乃能利物，岂有不得其宜而能利物者乎。

《贞固》足以干事。

〈本义〉以仁为体，则无一物不在所爱之中，故足以长人。嘉其所会，则无不合礼，使物各得其所利，则义无不和。“贞固”者，知正之所在而固守之，所谓知而弗去者也，故足以为事之干。

君子行此四德者，故曰：“乾元、亨，利贞。”

〈程传〉行此四德，乃合于《干》也。

九二曰：“见龙在田，利见大人。”何谓也？子曰：“龙德而正
中者也。庸言之信，庸行之谨，闲邪存其诚，善世而不
伐，德博而化。《易》曰：‘见龙在田，利见大人’”，君德也。

〈程传〉以龙德而处正中者也。在卦之“正中”，为得“正中”之义，庸信庸谨，造次必于是也。既处无过之地，则唯在“闲邪”，邪既闲则诚存矣。“善世而不伐”，不有其善也。“德博而化”，正己而物正也。皆“大人”之事君之德也。

“飞龙在天”，“乃位乎天德。”

〈程传〉“正位乎上”，“位当天德。”〈本义〉“天德”，即天位也。盖唯有是德，乃宜居是位。故以名之。

“乾元用九”，乃见天则。

〈程传〉“用九之道”，天之则也。“天之法则”，谓天道也。

“乾元”者，始而亨者也。“利贞”者，性情也。乾始能以美利
利天下，不言所利，大矣哉！大哉干乎！刚健中正，纯粹
精也。“六爻发挥”，旁通情也。“时乘六龙”，以御天也。“云行
雨施”，天下平也。

〈本义〉言圣人时乘六龙以御天，则如天之“云行雨施

而“天下平”也。〈《大全》。〉云峰胡氏曰：《彖言》“元亨利贞”属之《干》，而《文言》以属之君子，《干》之德固在君子躬行中也。《彖传》言“云行雨施”属之《干》，而《文言》以属之圣人，《干》之功固在圣人发用内也。

君子以成德为行，日可见之行也，《潜》之为言也，隐而
未见，行而未成，是以君子弗用也。

〈程传〉德之成，其事可见者行也。德成而后可施于用，初方潜隐未见，其行未成，未成未著也，是以君子弗用也。〈本义〉“成德”、成己之德也。初九固成德，但其行未可见尔。

君子学以聚之，问以辨之，宽以居之，仁以行之。《易》曰：
“见龙在田，利见大人”，君德也。

〈程传〉圣人在下，虽已显而未得位，则进德修业而已。“学聚问辨”，进德也。“宽居行仁”，修业也。“君德已著，利见大人”而进以行之耳。“进居其位”者，舜、禹也。“进行其道”者，伊、傅也。〈本义〉盖由四者以成大人之德、再言君德、以深明九二之为大人也。

夫“大人”者，与天地合其德，与日月合其明，与四时合
其序，与鬼神合其吉凶。“先天而天弗违，后天而奉天
时。”天且弗违，而况于人乎？况于鬼神乎？

〈程传〉“大人与天地、日月、四时、鬼神合”者，合乎道也。鬼神者，造化之迹也。圣人先于天而天同之，后于天而能顺天者，合于道而已。合于道，则人与鬼神岂能违也。